钦定古今图书集成/明伦汇编/闺媛典/第132卷 > 林启章妻杨氏
## 钦定古今图书集成/明伦汇编/闺媛典/第132卷 > 林启章妻杨氏

按《临海县志》：“杨氏，林启章妻。章亡，抚三岁子泰，居一
楼，五十年不下。于楼前东西两楹各置一镮，悬小𬬻，
日焚香其中，朝东暮西，每泣拜，祈孤儿无恙。及泰成
立，生楷、桢等六孙、曾孙六人，子姓繁衍，遂为诗礼之
族。所居楼为宋元时物，在庆善里之北，以杨故名。存
孤楼。”正统四年，诏表其闾。台之有旌表坊，自杨始。